დარია კალენიუკი

დარია კალენიუკი( — უკრაინელი საზოგადოებრივი აქტივისტი, ჟურნალისტი და ადვოკატი. კიევის კორუფციის წინააღმდეგ ბრძოლის ცენტრის თანადამფუძნებელი და აღმასრულებელი დირექტორი. უკრაინის გამარჯვების საერთაშორისო ცენტრის თანადამფუძნებელი.
2022 წელს რუსეთის უკრაინაში შეჭრის დროს კალენიუკი საერთაშორისო მედიისთვის ცნობილი გახდა, როდესაც ვარშავაში პრესკონფერენციაზე ბრიტანეთის პრემიერ-მინისტრ ბორის ჯონსონს ჰკითხა, თუ რატომ არ დაწესდა სანქციები ლონდონში მცხოვრებ ზოგიერთ რუს ოლიგარქზე და რატომ არ დაუჭირა მან მხარი უკრაინის თავზე უფრენო ზონის შექმნას.

ბიოგრაფია
კალენიუკი დაიბადა ჟიტომირში, სამართალს სწავლობდა იაროსლავ მუდრის სახელობის ეროვნულ იურიდიულ უნივერსიტეტში, მიიღო მაგისტრის ხარისხი ფინანსური მომსახურების სამართალში ჩიკაგო-კენტის სამართლის კოლეჯში ფულბრაიტის უცხოელ სტუდენტთა პროგრამის დახმარებით. არის -ის თანამეგობრობის წევრი.

ახალგაზრდული მოძრაობა
საზოგადოებრივი საქმიანობა დარია კალენიუკმა სტუდენტობის წლებში დაიწყო ხარკოვში, სადაც შეუერთდა ყველა-უკრაინული ახალგაზრდული საზოგადოებრივი „ორგანიზაციის რეგიონული ინიციატივების ფონდის“ ადგილობრივ განყოფილებას. კოორდინირებას უწევდა საერთაშორისო ახალგაზრდულ პროექტს „ევროავტობუსი“, რომელიც ევროკავშირიდან ახალგაზრდა ლიდერებს ჩამოიყვანდა ევროპის დღეების აღსანიშნავად აღმოსავლეთ და სამხრეთ უკრაინის პატარა ქალაქებში.

ანტიკორუფციული საქმიანობა
დარია კალენიუკი არის საზოგადოებრივი ორგანიზაციის „კორუფციის წინააღმდეგ ბრძოლის ცენტრის“ თანადამფუძნებელი და აღმასრულებელი დირექტორი. 2012 წელს დაარსებული ხელმძღვანელობდა მრავალ ანტიკორუფციულ რეფორმას და ინიციატივას, ატარებდა ადვოკატირების კამპანიებს და მონაწილეობდა აუცილებელი კანონმდებლობის შემუშავებასა და დანერგვაში.
ევრომაიდანის პროტესტების დროს, დარია კალენიუკმა ჩაატარა კამპანია, რომელიც მიმართული იყო ვიქტორ იანუკოვიჩისა და მისი მოკავშირეების დასავლური აქტივების დაბლოკვისაკენ. 2013 წლის დეკემბერში კალენიუკმა და -ს დირექტორთა საბჭოს თავმჯდომარემ ვიტალი შაბუნინმა წამოიწყეს საიტი , რომელზეც განთავსდა ინფორმაცია უკრაინის იმჟამინდელი პრეზიდენტის ვიქტორ იანუკოვიჩის საზღვარგარეთის აქტივების შესახებ.
იანუკოვიჩის დამხობის შემდეგ ღირსების რევოლუციის შედეგად, -მ დაეხმარა უკრაინის ახლადარჩეულ პარლამენტს შეემუშავებინა ხარისხიანი ანტიკორუფციული კანონმდებლობა, მათ შორის კანონები უკრაინის ეროვნული ანტიკორუფციული ბიუროს, სპეციალიზებული ანტიკორუფციული პროკურატურის, კორუფციის პრევენციის საკითხების ეროვნული სააგენტოს, უმაღლესი ანტიკორუფციული სასამართლოს შექმნის, ქონების ღია რეესტრებისა და საჯარო მოხელეთა ქონებრივი დეკლარაციების ელექტრონული რეესტრის შესახებ .
კალენიუკი შედიოდა ახლადშექმნილი უკრაინის ეროვნული ანტიკორუფციული ბიუროს საზოგადოებრივი კონტროლის საბჭოს პირველ შემადგენლობაში. 2015 წელს დელეგირებული იყო საკონკურსო კომისიაში, რომელიც -ს პირველ დეტექტივებს იღებდა სამსახურში. კალენიუკი ასევე დელეგირებული იყო სპეციალიზებული ანტიკორუფციული პროკურატურის საკონკურსო კომისიაში, სადაც მუშაობდა 2016-2017 წლებში.
 წამყვან როლს ასრულებდა ადვოკატირების კამპანიაში აქტივების დაბრუნების კანონმდებლობის, ბენეფიციარი მფლობელების საჯარო რეესტრისა და უკრაინაში ფულის გათეთრების წინააღმდეგ კანონების მისაღებად. ამ ძალისხმევის ფარგლებში კალენიუკმა დააარსა პოლიტიკურად მნიშვნელოვანი პირების რეესტრი უკრაინაში, რომელიც ეხმარება ფულის გათეთრებისა და კორუფციის მიკვლევას საერთაშორისო დონეზე.
2015 წელს დარია კალენიუკმა თანადააფუძნა კორუფციის წინააღმდეგ ბრძოლის ინტერდისციპლინური სამეცნიერო-საგანმანათლებლო ცენტრი კიევო-მოგილას აკადემიაში, სადაც ის დირექტორთა საბჭოს წევრია.
2016 წლის 29 მარტს უკრაინის უმაღლესმა რადამ დანიშნა საკონკურსო კომისიის წევრად კორუფციული და სხვა დანაშაულებით მიღებული აქტივების გამოვლენის, ძიებისა და მართვის უკრაინის ეროვნული სააგენტოს ხელმძღვანელის თანამდებობაზე კანდიდატის შესარჩევად.
რუსეთის უკრაინაში სრულმასშტაბიანი შეჭრის წინ, 2022 წლის თებერვალში, კალენიუკმა უხელმძღვანელა -ს კამპანიას „დაბლოკე პუტინის საფულეები“, რომელიც მოუწოდებდა დასავლურ ქვეყნებს დაეყადაღებინათ რუსი ოლიგარქების აქტივები.

უკრაინის გამარჯვების საერთაშორისო ცენტრი
2022 წლის 24 თებერვლის შემდეგ, როდესაც რუსეთმა დაიწყო სრულმასშტაბიანი შეჭრა უკრაინაში, კალენიუკმა თავისი საქმიანობა უკრაინის საერთაშორისო მხარდაჭერის ადვოკატირებაზე გაამახვილა. განა გოპკოსთან, ოლენა გალუშკასთან და ოლგა აივაზოვსკაიასთან ერთად მან დააფუძნა უკრაინის გამარჯვების საერთაშორისო ცენტრი ვარშავის კაზიმირ პულასკის ფონდთან თანამშრომლობით.
 საერთაშორისო დონეზე იცავს უკრაინის ინტერესებს. -ის საქმიანობა მოიცავს ადვოკატირების კამპანიებს, რომლებიც მიზნად ისახავს უკრაინისთვის უსაფრთხოების დახმარების გაფართოებას, რუსეთის წინააღმდეგ სანქციების გაძლიერებას, რუსული აქტივების კონფისკაციასა და ომის შემდეგ უკრაინის აღდგენისთვის დაფინანსების უზრუნველყოფას. კალენიუკმა და მისმა კოლეგებმა მოაწყვეს საპროტესტო აქციები და ადვოკატირების ღონისძიებები ვარშავაში, პარიზში, ბერლინში, ბრიუსელში, ვაშინგტონში და ბევრ სხვა ქალაქში .
კალენიუკი მონაწილეობს ადვოკატირების შეხვედრებში ოფიციალურ პირებთან და პოლიტიკოსებთან, ასევე აძლევს ინტერვიუებს მსოფლიო მედიას. ის განაგრძობს კიევის კორუფციის წინააღმდეგ ბრძოლის ცენტრის ხელმძღვანელობას, ყურადღებას ამახვილებს ანტიკორუფციულ და სასამართლო რეფორმებზე. ამავე დროს, ის ბევრ დროს ხარჯავს დასავლეთში გადაწყვეტილების მიმღებ პირებზე გავლენის მოხდენაზე, რათა უკრაინამ უსაფრთხოებისა და ეკონომიკური დახმარება მიიღოს
.
2022 წლიდან დარია კალენიუკი იკავებს საზოგადოებრივი ორგანიზაციის „კორუფციის წინააღმდეგ ბრძოლის ცენტრის“ აღმასრულებელი დირექტორის თანამდებობას, არის უკრაინის ეროვნული ანტიკორუფციული ბიუროს საზოგადოებრივი კონტროლის საბჭოს წევრი.